CELEX: 62008TN0358
Language: fi
Date: 2008-09-03 00:00:00
Title: Asia T-358/08: Kanne 3.9.2008 — Espanja v. komissio

25.10.2008   
            
            
               FI
            
            
               Euroopan unionin virallinen lehti
            
            
               C 272/45
            
         Kanne 3.9.2008 — Espanja v. komissio
   (Asia T-358/08)
   (2008/C 272/88)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: J. Rodríguez Cárcamo)
   
      Vastaaja: Euroopan yhteisöjen komissio
   Vaatimukset
   
               —
            
            
               Yhteisöjen ensimmäisen oikeusasteen tuomioistuimen on kumottava 25.6.2008 tehty päätös K(2008) 3249 liittyen koheesiorahastosta hankkeelle nro 96/11/61/018 — ”Zaragozan ennallistaminen” — myönnetyn tuen alentamiseen
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä olevan kanteen kohteena on päätös, jolla on alennettu komission kolmivaiheisen ”Zaragozan ennallistamisprojektin” erilaisiin hankkeisiin alun perin myöntämää rahoitusta. Mainitusta päätöksestä seuraa 25 prosentin rahoituskorjaus toiseen ja kolmanteen vaiheeseen kuuluvaan tuettuun ohjelmaan, mikä merkitsee 3 106 966 euron takaisinmaksuvelvollisuutta. Komissio katsoo, että Ayuntamiento de Zaragoza rikkoi yhteisön oikeuden julkisia hankintoja koskevia säännöksiä, kun se jakoi urakan keinotekoisesti, ei julkaissut sopimuksia EUVL:ssä vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/38/ETY edellyttämällä tavalla, ja rajoitti niiden julkaisemisen Aragònin Viralliseen lehteen.
   Vaatimustensa tueksi kantaja esittää, että
   
               —
            
            
               koheesiorahastosta 16.5.1994 annetun asetuksen (EY) N:o 1164/94 liitteen II H artiklaa on rikottu yhdessä direktiivin 93/38/ETY 14 artiklan 13 kohdan kanssa. Tältä osin kantaja katsoo, että vastaaja on tehnyt ilmeisen arviointivirheen peruskäsitteen ”urakka” osalta, kun se kieltää eri projektien välisen teknisen ja taloudellisen erilaisuuden, ja kun sen mukaan suoritettavien töiden kuvaus oli samanlainen ja sillä oli sama taloudellinen tarkoitus: verkon yleinen parantaminen käyttäjien hyväksi. Riidanalaiset sopimukset koskevat päinvastoin teknisesti erilaisia töitä, niiden tarkoitus on erilainen ja niiden tehtäväksi ottaminen edellyttää erilaista teknistä asiantuntemusta.
            
         
               —
            
            
               luottamuksensuojan periaatetta on loukattu, samoin kuin periaatetta, jonka mukaan viranomaisen antamat ratkaisut sitovat sitä, koska komissio hyväksyi hankkeet sellaisena kuin ne esiteltiin ja koska sekä vuoden 1996 alkuperäinen kuin vuoden 1997 myöhempi hakemuskin sisälsivät kuvauksen kaikista kuhunkin vaiheeseen kuuluvasta hankkeesta sekä nimenomaisen maininnan siitä, että hankintailmoitusten julkaiseminen EYVL:ssä ei ole tarpeen.
            
         
               —
            
            
               riidanalaisen päätöksen perustelut ovat riittämättömät
            
         
               —
            
            
               komission menettely on Euroopan yhteisöjen taloudellisten etujen suojaamisesta 18.12.1995 annetun neuvoston asetuksen N:o 2988/95 3 artiklan mukaan vanhentunut
            
         
               —
            
            
               tositeaineisto on asetuksen 1164/94 liitteen II H artiklan 2 kohdan ja neuvoston asetuksen (EY) N:o 1164/94 soveltamista koskevista yksityiskohtaisista säännöistä koheesiorahastosta myönnettävään tukeen liittyvien hallinto- ja valvontajärjestelmien ja rahoitusoikaisumenettelyn osalta 29.7.2002 annetun komission asetuksen (EY) N:o 1386/2002 18 artiklan mukaan muuttunut tehottomaksi.
            
         Toissijaisesti kantaja esittää, että suhteellisuusperiaatetta on loukattu.